पाएं अपने शहर की ताज़ा ख़बरें और फ्री ई-पेपरडाउनलोड करें
कांवट/थोई. थोई थाना क्षेत्र के जुगलपुरा गांव में शुक्रवार रात एक व्यक्ति की संदिग्धावस्था में मौत हो गई। वह यहां अपने ससुराल में आया हुआ था। परिजनों ने इस संबंध में हत्या का मुकदमा दर्ज करवाया है। जबकि ससुराल पक्ष ने तेजाब पीने से मौत होना बताया है। हत्या का मुकदमा दर्ज करवाने के बाद परिजनों ने गिरफ्तारी की मांग करते हुए काफी देर तक शव नहीं उठाया।
पुलिस के मुताबिक हनुमानगढ़ निवासी बलराम खटीक पुत्र दयालराम का यहां खटीक मोहल्ले में ससुराल था। शुक्रवार शाम ही वह यहां आया था। शनिवार सुबह परिजनों को उसकी मौत की जानकारी मिली। परिजन ने पुलिस को सूचना दी और जुगलपुरा पहुंचे। ससुराल पक्ष का कहना है कि बलराम ने तेजाब पी लिया था।
उसे अस्पताल ले गए जहां से रैफर कर दिया गया। जयपुर ले जाते वक्त उसकी मौत हो गई। उन्होंने शव को गाड़ी में ही पड़ा रहने दिया। पुलिस को सूचना नहीं दी। बलराम के कांवट में मौजूद अन्य रिश्तेदारों ने उसके घर सूचना दी। पोस्टमार्टम के बाद परिजनों ने बलराम के साले दामोदर व विनोद और ससुर बालूराम को गिरफ्तार करने की मांग की और शव लेने से इंकार कर दिया।डीएसपी दिलीप सैनी ने समझाइश कर मामला शांत करवाया।
पहले से चल रहा था विवाद
करीब 18 साल पहले बालूराम की दो बेटियों की शादी हनुमानगढ़ निवासी बलराम व उसके भाई के साथ हुई थी। एक बहन का गौना नहीं करने के कारण दोनों पक्षों में विवाद चल रहा था। जिसका गौना नहीं किया वह पुलिस में कांस्टेबल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn